Ree Vannin

She enmys reeoil va Ree Vannin (, ) va currit er reireyderyn ennagh, seyrey ny fo smaght, va stiurey Reeriaght Vannin eddyr ny bleeantyn 1237 as 1504. Ec y traa t'ayn jiu, cha nel yn enmys ymmydit agh ta "ree" ny "benrein" Vannin enmyssit Çhiarn Vannin jiu.

 Reeriaght Vannin as ny h-Ellanyn (roish 1237) 

Goaill toshiaght 'sy vlein 1237, va Reeriaght Vannin as ny h-Ellanyn rheynnit ayns daa ayrn. Ren reeaghyn goll er oaie lesh nyn stiurey harrish Mannin, agh haink er ny h-ellanyn Albinagh dy ve goit stiagh myr çhiarnaght ny h-Albey. Son shennaghys ny reireyderyn va stiurey ny h-Ellanyn Albinagh lurg y date shoh, jeeagh er Çhiarn ny h-Ellanyn.

 Ard-Çhiarnys Norlynn (1237–1265) 
Va Reeaghyn Vannin nyn sharvaantee fo smaght ec Reeaghyn Norlynn.
 Harral Olafsson (1237-1248)
 Ragnald Olafsson (1248-1249)
 Harral Godredson (1249 - 1252)
 Magnus III (1252-1265)

 Reirey Albinagh (1265–1275) 
Stiurit dy jeeragh ec Ree ny h-Albinee

 Reeriaght heyr (1275) 
 Gorree IV Vannin (1275)

 Reirey Albinagh (1275–1290) 
Stiurit dy jeeragh ec Ree ny h-Albinee

 Reirey Sostynagh (1290–1293) 
Stiurit dy jeeragh ec Ree Hostyn

 Reirey Albinagh (1293–1296) 
Stiurit dy jeeragh ec Ree ny h-Albinee

 Reirey Sostynagh (1296–1313) 
Stiurit dy jeeragh ec Ree Hostyn

 Reirey Albinagh (1313–1317) Stiurit dy jeeragh ec Ree ny h-Albinee Reirey Sostynagh (1317–1328) Stiurit dy jeeragh ec Ree Hostyn Reirey Albinagh (1328–1333) Stiurit dy jeeragh ec Ree ny h-Albinee Reeriaght heyr (1333–1399) 
Er 9 Luanistyn 1333 ren Edard III shaghney dagh aggyrtyn Sostynagh er Mannin, as ren eh cur enney er Mannin myr reeriaght heyr fo'n ree eck, William Montacute, 1d Eearley Salisbury.

By eh William le Scrope y ree jerrinagh er Mannin 'sy linney shoh, as eh gaggyrt fuilleeaght yeeragh veih The Ghorree Crovan, ny reireyderyn Loghlynagh lheah.

 Reeaghyn Vannin 'sy lhing shoh 
William I de Montacute (1333-1344)
William II de Montacute (1344-1392)
William le Scrope (1392-1399)

 Ard-Hiarnys Sostynagh (1399–1504) 
Er-yn-oyr dy ren eiyrtyssagh Inry, Edard III, cur Mannin er enney myr reeriaght heyr, cha ren Inry IV aggyrt dy jeeragh er y chrooin Vanninagh. Ayns e ynnyd, ren eh fockley magh dy row yn reeriaght currit fo haart rere barriaght. Rere y leigh eddyr-ashoonagh ec y traa shen ren yn aght shen cur fo haart yn oardagh bunraghtoil v'ayn. Er 19 Jerrey Fouyir 1399 yiall eh yn Ellan, myr fo-reill fo'n Chrooin Hostynagh, gys Henry Percy, 1d Eearley Northumberland myrane lesh cummaghtyn lheeadagh dy reill as reeoilidyn kianglt rish, myrane lesh yn aght 'Çhiarn Vannin', ayns ynnyd feudalaght as myr shen gyn seyrsnys. Gyn y wooise da shen, ren Percy enmyssey eh hene myr 'Ree Vannin'.

Lurg yn irree magh traitooragh liorish Percy, yiall Inry VI seyrsnys yn Ellan, er conaantyn cosoylagh agh er lhing unnane as e heihll, gys y Reejerey Juan y Stanlagh 'sy vlein 1405. Ayns bishaghey lesh shen, agh er aght er lheh veih reirey yn Ellan, va patroonys Aspickys Sodor as Vannin gialdit da Juan y Stanlagh.

Va ny lettyryn-foshlit shen jeant neuvreeoil as aa-ghialdit er 6 Averil 1406. Eishtagh, va'n gialdyn eiraghtoil as va leagh feudalagh anchasley ayn - va feme er y Çhiarn Manninagh nish goaill stiagh toyrtys ammys as keesh dy ghaa hirragh dy yiall da dagh Ree Sostynagh lesh lhing nyn grooinaghey oc.'History of the Isle of Man', Hannah Bullock (Longman) d.29 Jiu, ta'n tradishoon shen dy ghialdyn shirree ry-akin er armys Vannin raad ta'n shirragh shassoo er y çheu toshtal.

 Reeaghyn Vannin 'sy lhing shoh 
Henry Percy, 1d Eearley Northumberland (1399-1405)
Juan I Stanlagh (1405-1414)
Juan II Stanlagh (1414-1437)
Thomase Stanlagh, 1d Barran Stanlagh (1437-1459)
Thomase Stanlagh, 1d Eearley Derby (1459-1504)

 Çhiarn Vannin (1504–jiu) 
Cha ren mac Homase Stanlagh, 2h Eearley Derby, ymmyd jeh'n enmys 'Ree', as v'eh as y lught eiyrtyssagh echey er enney dy cadjin myr 'Çhiarn Vannin'.Castletown - Ancient Capital of Mann - Castle Rushen - Kings and Lords of Mann Ansherbee, va'n enmys Ladjynagh Rex Manniae et Insularum'' (Ree Vannin as ny h-Ellanyn) er ymmyd ny keayrtyn ayns docamadyn oikoil derrey'n 17-oo eash er y chooid sloo.

'Sy vlein 1765 va'n enmys aa-ghreimmit stiagh ayns Crooin y Reeriaght Unnaneysit, as myr shen ta'n enmys 'Çhiarn Vannin' currit er y Ree Çhalse III.

 Jeeagh er neesht 
 Politickaght Vannin
 Reeaghys y Reeriaght Unnaneysit

 Imraaghyn 

Vannin
Ronney:Rollaghyn bentyn rish Mannin
 Ree
Ronney:Shennaghys mean-eashagh Hostyn
Ronney:Shennaghys mean-eashagh Vannin
Ronney:Shennaghys Vannin
Ronney:Enmyssyn ooasle Vannin